Counter-Strike: Global Offensive

Counter-Strike: Global Offensive (skrátene CS:GO) je počítačová FPS hra. Hru vytvorila spoločnosť Valve v spolupráci so spoločnosťou Hidden Path. Hra naväzuje na predchádzajúce diely Counter-Strike. 

Hra vyšla 21. augusta 2012. Beží na Source Engine a je funkčná na operačné systémy Microsoft Windows a OS X. V septembri 2014 bola vydaná aj verzia pre Linux. Dostupná je aj na Xbox 360 a PlayStation 3.

Hrateľnosť 
Princíp hry je podobný predošlým verziám hry Counter-Strike.

CS:GO pridáva do hry nové zbrane a vybavenie, základné zbrane však zostávajú. Grafika máp je upravená, ale schematicky sú veľmi podobné mapám z predchádzajúcich verzii.

Herné módy 
 Casual (Nenáročný) a Competitive (Kompetitivný): Najznámejšie herné módy, obidva zahrňujú Misiu s bombou a Misiu s rukojemníkmi. Na začiatku každého kola si hráči môžu kúpiť zbrane a vybavenie za peníaze získané v predchádzajúcich kolách, napríklad za zabitie či asistenciu pri zabití nepriateľa alebo za plnenie rôznych úloh (položenie bomby, zneškodnenie bomby, záchrana rukojemníkov, atď.). Bez ohľadu na typ misie každé kolo končí, keď jeden z tímov buď dokončí svoju úlohu alebo zabije celý nepriateľský tím alebo nechá vypršať čas. Po vypršaní času vyhráva tím, ktorý nemusel dokončiť žiadnu úlohu.
 Misia s bombou: Teroristi majú za úlohu položiť bombu na jedno z určených miest na mape (označené ako A a B) a ochrániť ju do detonácie. Counter-Terroristi (skrátene CT) majú zabrániť Teroristom v položení tejto bomby. Ak sa im táto úloha nepodarí, majú šancu bombu zneškodniť (40 sekúnd od položenia). Ak Counter-Teroristi zneškodnia bombu, automaticky vyhrávajú kolo bez ohľadu na to, koľko Teroristov je ešte nažive.
 Misia s rukojemníkmi: Counter-Teroristi majú za úlohu oslobodiť rukojemníkov držaných teroristami a dostať ich na miesto vyzdvihnutia. Teroristi majú za úlohu zabrániť oslobodeniu rukojemníkov. Pokiaľ sa Terorista alebo Counter-Terorista pokúsi zabiť rukojemníka, utrpí ťažkú peňažnú pokutu. Aktualizácia neskôr zmenila spôsob, akým Counter-Teroristi zachraňujú rukojemníkov. Namiesto toho, aby rukojemníkov na miesto vyzdvihnutia doviedli tam musia po novom jedného doniesť.
 Arms Race: Kazdý hráč ma za úlohu zabiť čo najviac protiháčov s cieľom ako prvý získať zlatý nožík a vyhrať mód.
 Demolition: Na začiatku hry dostanú tímy zbraň typickú pre ich tím. Ďalšiu zbran dostanú keď zabijú protivníka. Mód výhrava hráč s najvyšším počtom zabití. Mód je o tom, aby si každý hráč zastrieľal s inou zbraňou.
 Deathmatch: Každý hráč si vyberie ľubovoľnú zbraň (zadarmo) a snaží sa zabťi čo najviac protihráčov, čo mu udelí určitý počet bodov a snaží sa vyhrať s najvyšším počtom bodov. Mód je doplnený o respawn (oživenie), po smrti sa hráč objaví znovu na inom mieste mapy.

CS:GO takisto obsahuje 2 offline módy: Offline s Botmi a Tréning so zbraňami

Zmeny oproti ostatným verziám Counter-Strike 
V hre sa objavilo niekoľko nových zbraní, ale na rozdiel od starších verzii odobrali Riot Shield a Night Vision. 
Pridané zbrane:
 P2000 (základná zbraň CT, v inventári je možnosť zmeniť ju za klasickú zbraň USP-S. Zbraň môžu zakúpiť len CT.)
 Tec-9
 Zeus X27 
 Negev
 Sawed-Off Shotgun
 Molotov (v CT má meno Incendiary grenade a stojí o 200$ viac)
 MP7 (nahradená namiesto MP5,v novom update však MP5 opäť pridali.)
 PP-Bizon
 CZ-75 Auto                             
 M4A4/M4A1-S
 G3SG1/SCAR-20
 R8 Revolver
 MP5-SD (zbraň aj v predchádzajúcich verziách Counter-Strike)

Zdroj

Externé odkazy 
Oficiálna webstránka counter-strike.net
abcgames.sk
playzone.cz

Valve Corporation
 
Akčné počítačové hry a videohry
Hry pre Xbox
First-person shooter
Počítačové hry
Hry pre Windows